  Виталий Пронин Москваысь куноос 2:0 лыдын вормизы.Ижысь "Купол" стадионын асьме команда понна висьыны лыктэм адямиос лачак тымиськизы. Соос пӧлын - Удмуртилэн Тӧроез Александр Бречалов но. Азьвыл ик аслаз страницаяз Тӧро 2014-тӥ арын кылдэм "Торпедолы" оскемзэ вералляз.Футболын пӧсь йӧтӥз ваньзылы. Асьме нылъёс - туэ 18-тӥ апреле Вылӥ лигаын Краснодарысь "Кубаночка" командаез вормемъёс - туннэ ожмаськизы кылем сезонысь Россилэн бронзовой чемпионъёсыныз. Москваысь куноос 2:0 лыдын вормизы. Котьма ке но "Торпедо" командамы данъяськымон. Со Россиысь нылкышно футболлэн элитаяз сюремын ни. 16-тӥ мае 18 часын солэсь шудэмзэс адӟыны луоз "Куполлэн" стадионаз ик, вожвылъяськоз Красноярскысь "Енисей" командаен.Елена Сараматова Туспуктэм басьтэмын Тӧролэн но Правительстволэн сайтысьтыз  